Υλικό Φυσικής-Χημείας	  Μηχανική στερεού

Ελατήρια σε σειρά και Doppler.
Hχητική πηγή με συχνότητα Fs=710Hz είναι προσαρμοσμένη πάνω σε σώμα μάζας m2=10Kg που κινείται με σταθερή ταχύτητα u2=15m/s πάνω σε λείο οριζόντιο επίπεδο  και στο πίσω μέρος  του σώματος υπάρχει δεμένο ιδανικό ελατήριο σταθεράς Κ1=4000Ν/m και μεγάλου φυσικού μήκους. Δεύτερο σώμα μάζας m1=5Kg ακολουθεί το πρώτο έχοντας ταχύτητα μέτρου u1=30m/s και έχοντας προσαρμοσμένο πάνω ανιχνευτή ήχων και στο εμπρός του μέρος ελατήριο σταθερά Κ2=1000Ν/m  και μεγάλου φυσικού μήκους όπως φαίνεται στο παρακάτω σχήμα


Kάποια στιγμή τα ελατήρια που βρίσκονται στο ίδιο ύψος έρχονται σε επαφή και αρχίζουν να συσπειρώνονται.
Να βρεθούν:
Α) Η συχνότητα που καταγράφει αρχικά ο ανιχνευτής  ήχου πριν τα δύο ελατήρια έρθουν σε επαφή
Β) Η συνολική ενέργεια των ελατηρίων την στιγμή που ανιχνευτής ήχων καταγράφει την ίδια συχνότητα με αυτήν της πηγής καθώς και η συσπείρωση του κάθε ελατηρίου εκείνη την στιγμή.
Γ) Η ποιοτική γραφική παράσταση της συχνότητας που καταγράφει ο ανιχνευτής ήχων σε συνάρτηση με το χρόνο.
Δίνεται η ταχύτητα του ήχου uηχ=340m/s.
AΠΑΝΤΗΣΗ

Α)Με την βοήθεια του φαινομένου Doppler για την συχνότητα του ήχου που καταγράφει ο παρατηρητής θα έχουμε


B) Ο ανιχνευτής θα καταγράφει ίδια συχνότητα με αυτήν της πηγής όταν η σχετική απόσταση των δύο κινητών στιγμιαία θα παραμείνει σταθερή. Αυτό θα συμβεί στιγμιαία όταν τα δύο σώματα αποκτήσουν την ίδια ταχύτητα
Με την βοήθεια της ΑΔΟ θα έχουμε
Μ1u1+M2u2=(M1+M2)uκοιν   
  άρα uκοιν=20m/s
Mε την βοήθεια της ΑΔΕ για το σύστημα των δύο σωμάτων
½ Μ1u12 + ½ M2u22= ½ (M1+M2)uκοιν2 +Uελ
μετά τις πράξεις θα βρούμε Uελ=375J

Τα δύο ελατήρια έχουν κοινά άκρα. Συνεπώς θα δέχονται συνεχώς του ίδιου μέτρου δύναμη.Η συνολική συσπείρωση και των δύο ελατηρίων θα είναι  το άθροισμα του καθενός Ετσι
x1+x2=xoλ  άρα F/K1 + F/K2=F/Koλ  άρα Κολ=800Ν/m
Aπό την ολική ενέργεια των δύο ελατηρίων θα βρούμε την συνολική τους συσπείρωση
Uελ= ½ Κολxολ2  άρα xoλ=0,9375m   άρα
F=Koλxολ=750Ν    άρα x1=F/K1=0,1875m  &
                                                                x2=F/K2=0,75m
Γ) Η απόσταση των δύο κινητών αρχικά μειώνεται έχοντας τα δύο κινητά σταθερές ταχύτητες. Οταν τα ελατήρια θα έρθουν σε επαφή η ταχύτητα του ενός θα μειώνεται και του άλλου θα αυξάνει μέχρι την στιγμή που τα ελατήρια θα αποκτήσουν και πάλι το φυσικό τους μήκος. Οι τελικές ταχύτητες των δύο σωμάτων θα βρεθούν με βάση τους  γνωστούς τύπους της ελαστικής κρούσης. 
υ1΄=(m1-m2)u1/(m1+m2)  +2m2u2/(m1+m2)=10m/s
υ2΄=(m2-m1)u2/(m1+m2)  +2m1u1/(m1+m2)=25m/s

Mε την βοήθεια του τύπου του φαινομένου Doppler


Άρα η ποιοτική γραφική παράσταση της συχνότητας που καταγράφει ο ανιχνευτής σε συνάρτηση του χρόνου θα έχει μορφή

